Siarl VII, Ymerawdwr Glân Rhufeinig

Uchelwr o Dŷ Wittelsbach oedd Siarl VIII (Karl Albrecht; 6 Awst 1697 – 20 Ionawr 1745) a fu'n Ymerawdwr Glân Rhufeinig o 1742 i 1745 ac yn Etholydd Bafaria o 1726 i 1745.

Ganed ym Mrwsel yn yr Iseldiroedd Sbaenaidd, yn fab i Maximilian II, Etholydd Bafaria, a'i wraig Theresa Kunegunda Sobieska, a oedd yn ferch i Jan III Sobieski, brenin Gwlad Pwyl. Olynodd Siarl ei dad yn Etholydd Bafaria ym 1726. Er iddo gydnabod y Datganiad Pragmatig a oedd yn sicrhau hawl Maria Theresa, merch yr Ymerawdwr Siarl VI, i olynu ei thad, roedd yr Etholydd Siarl yn credu ei fod yn meddu ar hawl ei hun gan fod ei wraig yn ferch i'r Ymerawdwr Joseff I.

Yn sgil marwolaeth Siarl VI ym 1740, ymunodd Siarl â'r cynghrair yn erbyn Maria Theresa yn ystod Rhyfel Olyniaeth Awstria (1740–48). Cydnabuwyd ei hawl gan Ffrainc a Phrwsia, a fe'i coronwyd yn Ymerawdwr Glân Rhufeinig yn Chwefror 1742. Dim ond tair blynedd oedd cyfnod ei deyrnasiad. Bu farw Siarl ym Mhalas Nymphenburg ym München yn 47 oed, a gwrthododd ei fab, Maximilian III Joseph, hawlio coron Awstria. Fe'i olynwyd yn Ymerawdwr Glân Rhufeinig gan Ffransis I, gŵr Maria Theresa.

 Cyfeiriadau 

Categori:Pobl y 18fed ganrif o'r Almaen
Categori:Etholyddion Bafaria
Categori:Genedigaethau 1697
Categori:Marwolaethau 1745
Categori:Pobl o Frwsel
Categori:Ymerodron Glân Rhufeinig